Voormalige Protea-krieketspeler swaar gestraf oor knoeiery | Maroela Media
Voormalige Protea-krieketspeler swaar gestraf oor knoeiery
Die voormalige Protea-krieketspeler, Gulam Bodi, is Maandag vir 20 jaar uit krieket geskors nadat hy sy aandeel in pogings tot wedstrydknoeiery erken het.
Krieket Suid-Afrika (KSA) het op 31 Desember verskeie aanklagte teen Bodi ingedien ná ’n ondersoek deur KSA se teenkorrupsie-eenheid. Hy is daarvan beskuldig dat hy wedstryde tydens die 2015 RAM SLAM T20 Challenge-reeks op ’n onvanpaste wyse probeer beïnvloed het.
Bodi se skorsing tree onmiddellik in werking. Hy mag dus in geen hoedanigheid deelneem aan of betrokke wees by enige internasionale of plaaslike wedstryd of enige ander soort funksie, gebeurtenis of aktiwiteit wat op enige manier gemagtig, georganiseer, erken of ondersteun word deur KSA nie.
Vyf van die 18 jaar is opgeskort op voorwaarde dat Bodi geen verdere oortredings begaan nie, asook aan KSA toon dat hy aktief en opbouend deelneem aan korrupsieverwante opvoedkundige programme vir spelers wanneer hy versoek word om dit te doen.
“KSA het deeglik al die toepaslike faktore oorweeg en bepaal dat ’n lang verbod gepas is,” het Haroon Lorgat, uitvoerende hoof van KSA, gesê. “Ons houding teenoor korrupsie sal altyd een van ‘geen verdraagsaamheid’ wees. Bodi se optrede het ongetwyfeld die integriteit en beeld van die spel bedreig en hy moet swaar gestraf word. Ons het baie gesprekke hieroor met Bodi gevoer en hy het die dwaasheid van sy optrede ingesien.”
KSA het gesê sekere aspekte van die ondersoek is steeds aan die gang en hulle kan dus nie verder hieroor kommentaar lewer nie.
Lees alle vorige berigte oor Gulam Bodi op Maroela Media.
Dogter kom op ma se lyk af
Jip en so kry jy n krieketbal tussen jou oë
Ja en so piets KSA die mannetjie met ‘n salie blaar takkie. Arme Hansie is destyds tot in die hiernamals in verneder en af gebreek. Laat ‘n man maar weer dink ne.
En die was die mannetjie wat destyds bo Kevin pietersen gekies was as gevolg van die kwota stelsel! Kyk hoe het hy uit ge draai in vergelyking me KP.
Hansie was ‘n speler en aktief betrokke by wedstryd planne. Hansie het nie probeer om bedrog te pleeg nie, hy het bedrog gepleeg. Ek het na een van sy gekookte wedstryde gekyk, en dit was aaklig.
Bodi het as buitestander probeer invloed koop.
Daar is n helse groot verskil tussen die twee se optredes,en daarom die verskil in straf. NIKS met kleut te doen nie.
Wat KP aanbetref, maak nie saak hoe goed hy is nie, geen internasionale span sal hom lank in hul planne hou nie,
Dis manne soos jy wat mens laat begin wonder oor wanneer ons spanne deesdae sleg verloor of n ‘afdag’ het!! Jy suck! Hoop jy het tyd gehad om al die omkoopgeld uit te gee!!